ขัดตัว ขัดผิวหน้า
น้ำตาลทรายดิบจะเป็นตัวที่ใช้ถูตัวได้แรงที่สุด เหมาะมากสำหรับใช้ถูเท้าหรือบริเวณที่มีผิวหยาบหนา น้ำตาลทรายแดงนั้นมีเม็ดขนาดเล็กกว่าและมีน้ำเป็นองค์ประกอบสูง ทำให้มันเป็นตัวเลือกที่อ่อนโยนต่อผิวที่สุด ส่วนน้ำตาลทรายขาวแบบป่นนั้นจะอยู่ระหว่างกลางของทั้งสองฝ่าย: มันมีขนาดเท่าๆ กับน้ำตาลทรายแดง แต่ไม่มีกากน้ำตาลที่เป็นของเหลว ก่อนเริ่ม เตือนตัวเองไว้ก่อนว่าการขัดถูผิวนั้นสามารถก่อให้เกิดผื่นขึ้นในบริเวณที่มีผิวแพ้ง่ายได้ แต่ผื่นนั้นจะเกิดเพียงชั่วคราว ฉะนั้นจึงเผื่อเอาไว้ว่าถ้าคุณจะทำการขัดถูผิวเป็นครั้งแรก ให้ทำในตอนเย็นที่ไม่ต้องออกไปไหนแล้ว น้ำมันมะกอกเป็นตัวเลือกทั่วๆ ไป แต่น้ำมันจากธรรมชาติตัวไหนก็ใช้ได้ไม่ต่างกันน้ำมันจะช่วยให้ทาน้ำตาลบนใบหน้าได้ง่ายขึ้น และยังช่วยเรื่องสุขภาพผิวไปในตัวด้วย เลือกน้ำมันโดยตัดสินจากชนิดผิวของคุณและความชอบส่วนตัว:  สำหรับผิวมัน ให้ลองน้ำมันสกัดจากดอกคำฝอย น้ำมันเฮเซลนัท หรือน้ำมันสกัดจากเมล็ดองุ่น สำหรับผิวที่แห้งมาก ให้ลองน้ำมันมะพร้าว เชียบัตเตอร์หรือโกโก้บัตเตอร์ อีกทางเลือกคือตีน้ำมันมะพร้าวกับเนยเพื่อให้ทาได้ง่ายขึ้น เพื่อหลีกเลี่ยงกลิ่นฉุน ให้ลองน้ำมันสกัดจากเมล็ดองุ่น น้ำมันสกัดจากดอกคำฝอยและน้ำมันสวีตอัลมอนด์ ผสมน้ำตาล 1 ส่วนกับน้ำมัน 1 ส่วนสำหรับใช้ขัดผิวทั่วไป จะได้เป็นแป้งเปียกเหนียวๆ ถ้าจะให้การขัดถูแรงขึ้น ให้ใช้น้ำตาล 2 ส่วนกับน้ำมัน 1 ส่วน  ถ้าใช้น้ำตาลทรายขาว ขอแนะนำให้ใช้สูตร 2:1  ถ้าคุณจะขัดถูบริเวณที่เกิดสิวหรือมีเส้นเลือดฝอยแตก ให้ใช้แบบอ่อนโยนมากๆ เช่น น้ำตาล 1 ส่วนต่อน้ำมัน 2 ส่วน การขัดถูผิวอาจทำให้อาการมันแย่ลงได้ ถ้าต้องการจะเพิ่มกลิ่นหรือประโยชน์ทางสุขภาพที่อาจเป็นไปได้ ให้เติมน้ำมันหอมระเหย แต่ไม่ควรจะมีน้ำมันหอมระเหยผสมอยู่ในส่วนผสมการขัดผิวมากเกินกว่า 1 ถึง 2 เปอร์เซนต์ ตามปกติแล้วคุณสามารถใช้ได้สูงถึง 48 หยดต่อหนึ่งถ้วย (240 มิลลิลิตร) ของส่วนผสมอื่นๆ หรือสามหยดต่อทุกหนึ่งช้อนโต๊ะ (15 มิลลิลิตร)  ไธม์ สะระแหน่ และพืชสมุนไพรกับเครื่องเทศอื่นๆ สามารถใช้เป็นน้ำมันหอมระเหยที่มีฤทธิ์หยุดยั้งการเติบโตของเชื้อโรคได้ มันเหมาะจะใช้รักษาสิว แต่อาจก่อให้เกิดการระคายเคืองในผิวแพ้ง่ายได้ อย่าใช้น้ำมันซิตรัส น้ำมันสกัดจากผงยี่หร่า ขิง และตังกุยโดยไม่ได้ปรึกษาแพทย์ พวกมันอาจทำให้ผิวเกิดอาการแพ้แสง อันเป็นปฏิกิริยาตอบสนองต่อแสงแดดที่สร้างความเจ็บปวด หากผิวสกปรก ใช้สบู่สูตรอ่อนโยนกับน้ำอุ่นล้าง ถ้าผิวสะอาดอยู่แล้ว ก็แค่ใช้น้ำทำให้มันเปียก การขัดถูผิวที่แห้งนั้นทำให้เกิดการระคายเคืองเป็นรอยแดง  น้ำร้อนหรือสบู่สูตรเข้มข้นจะทำให้ผิวเกิดระคายเคือง ทำให้มันนุ่มกดแล้วเจ็บ ผิวหนังงในสภาวะนี้อาจสร้างความเจ็บปวดแม้เมื่อใช้การถูน้ำตาลอย่างเบามือก็ตาม ค่อยๆ ถูส่วนผสมระหว่างน้ำตาลกับน้ำมันลงบนผิว ถูในลักษณะวนเป็นวงกลมในแต่ละจุดนาน 2 ถึง 3 นาที ถูอย่างเบามือที่สุด หากเกิดเจ็บหรือไม่สบายตัวหรือมีรอยแดง แสดงว่าคุณถูแรงเกินไป ล้างออกด้วยน้ำอุ่นและเช็ดให้แห้ง สามารถทาโลชั่นเพิ่มความชุ่มชื่น หรือแปะน้ำมันโดยไม่มีน้ำตาลเป็นทางเลือกได้ ผิวชั้นนอกของคุณใช้เวลาประมาณสองสัปดาห์ในการแทนที่ผิวเดิม ถ้าคุณทำการขัดผิวก่อนเวลา คุณอาจไปทำให้เซลล์ที่ยังมีชีวิตอยู่เกิดเสียหายแทนที่จะไปกำจัดเซลล์ที่ตายแล้ว มันจะทำให้เกิดผิวแดงสดซึ่งอ่อนไหวต่อการติดเชื้อ ถึงแม้น้ำตาลจะอ่อนโยนเอามากๆ ก็จริง มันก็ยังถือว่าเป็นสารขัดผิวที่มีความหยาบอยู่ดี นั่นหมายถึงมันจะถูผิวที่ตายแล้วออกไป และสามารถสร้างความระคายเคืองบนบริเวณที่มีผิวบอบบางอย่างเช่นใบหน้า คนส่วนใหญ่ไม่ค่อยประสบปัญหานี้ แต่การใช้บ่อยเกินไปหรือทำไม่ถูกวิธีก็สามารถทำให้ผิวหน้าเกิดความเจ็บปวดได้ การขัดถูผิวด้วยสารหยาบนั้นไม่แนะนำสำหรับคนที่มีสิวหรือเส้นเลือดฝอยแตกบนใบหน้า น้ำตาลทรายแดงเป็นน้ำตาลที่อ่อนที่สุด ทำให้เป็นตัวเลือกที่ดีสำหรับผิวบอบบองเช่นผิวหน้า น้ำตาลทรายขาวป่นละเอียดนั้นมีส่วนผสมที่เป็นของเหลวน้อยกว่าจึงมักจะให้ความรู้สึกที่หยาบกว่า มันก็ใช้ได้ แต่ไม่แนะนำถ้าคุณเป็นคนมีผิวระคายเคืองง่าย ผสมน้ำตาล 2 ช้อนโต๊ะ (30 มิลลิลิตร) กับน้ำมันพืช 2 ช้อนโต๊ะ (30 มิลลิลิตร) อีกทางเลือกคือใช้น้ำผึ้งแทนที่น้ำมัน น้ำผึ้งนั้นส่วนใหญ่แล้วก็เป็นน้ำตาล ฉะนั้นมันจึงช่วยเพิ่มการขัดลอกผิว น้ำมันสกัดจากดอกคำฝอยและน้ำมันมะกอกเป็นอีกตัวเลือกที่ใช้กันแพร่หลาย สำหรับคำแนะนำเพิ่มเติมว่าจะเลือกน้ำมันประเภทไหน ให้ดูจากขั้นตอนของการขัดตัวข้างบน ถ้าใบหน้าคุณสกปรก ล้างด้วยสบู่สูตรอ่อนโยนกับน้ำอุ่น นอกเหนือจากนั้นแค่ให้แน่ใจว่าใบหน้าเปียกน้ำ เพื่อที่การขัดถูด้วยน้ำตาลจะไม่ไปบาดผิวหน้า  ล้างมือของคุณด้วยจะได้เลี่ยงไม่นำเชื้อโรคเข้าสู่ผิวหน้า ถ้าจำเป็น ให้รวบผมไปมัดไว้ไม่ให้มันมาคลอเคลียใบหน้า สารขัดผิวน้ำตาลนั้นล้างออกด้วยการอาบน้ำก็จริง แต่หลีกเลี่ยงเส้นผมที่เหนียวเหนอะตั้งแต่แรกจะดีกว่า ใช้ปลายนิ้วคว้านสารขัดผิวน้ำตาลขึ้นมา 1-2 ช้อนโต๊ะ (15-30 มิลลิลิตร) ทาตรงจุดที่คุณต้องการกำจัดเซลล์ที่ตายแล้วและถูวนเป็นวงกลม ทำเบาๆ สัก 2-3 นาทีเพื่อขจัดเซลล์ผิวที่ตายแล้ว ระหว่างที่ขัดนั้นคุณไม่ควรรู้สึกปวดหรือไม่สบายหน้า ถ้ารู้สึกเจ็บหรือผิวพอง แสดงว่าคุณถูแรงเกินไป ใช้ผ้าเช็ดตัวที่นุ่มที่สุดที่คุณมีมาแช่ในน้ำอุ่น แล้วบิดน้ำออก นำมาวางบนใบหน้าและค่อยๆ เช็ดน้ำตาลออก ทำซ้ำจนกระทั่งผิวหน้าสะอาด ใช้ผ้าสะอาดตบเบาๆ จนผิวหน้าแห้ง ถ้าคุณอยากจะให้ผิวนุ่มขึ้น ก็สามารถตบท้ายกระบวนการโดยการใช้โลชั่นเพิ่มความชุ่มชื่นนวดลงบนใบหน้า ทำสัก 1-2 นาที ผิวคุณจะเนียนนุ่มดุจแพรไหม
เริ่มต้นด้วยน้ำตาลทรายแดง, น้ำตาลทรายขาว หรือน้ำตาลทรายดิบ. เลือกชนิดน้ำมัน. ผสมน้ำตาลกับน้ำมัน. ผสมน้ำมันหอมระเหย (เป็นตัวเลือก). ทำความสะอาดผิว. ถูส่วนผสมน้ำตาล. ล้างออกและเช็ดให้แห้ง. ทำซ้ำสองสัปดาห์ต่อครั้ง. รู้ความเสี่ยง. เริ่มด้วยน้ำตาลทรายแดงหรือน้ำตาลทรายขาว. ผสมกับน้ำมันหรือน้ำผึ้ง. ล้างหน้า. รวบผมไปมัดด้านหลัง. ขัดผิวหน้าด้วยน้ำตาล. ล้างน้ำตาลออก. เช็ดให้แห้งและทำให้ผิวชุ่มชื่น.
https://www.wikihow.com/Remove-Dead-Skin-Using-Sugar https://www.wikihow.com/Remove-Dead-Skin-Using-Sugar
Scrubbing Your Body Scrubbing Your Face